[image: image1.jpg]UNIVERSITETET I OSLO

DET HUMANISTISKE FAKULTET





UNIVERSITETET I OSLO
Side 2 av 4
Institutt for kulturstudier og orientalske språk

	Tone Hellesund 
U
	Institutt for kulturstudier og 

	Eirik Kristoffersen 
A
	orientalske språk

	Alexander Gewelt 
	Postboks 1010 Blindern

0315 OSLO



	Nn

	
	Telefon: 22 85 59 43

	
	Telefaks: 22 85 48 28  

	Dato:  08.09.2016
	E-post: henvendelser@ikos.uio.no

	             
	 Nettadresse: http://www.hf.uio.no/ikos




	

	

	

	

	


PERIODISK PROGRAMRAPPORT FOR IKOS 2016

Program for Religionshistorie og kulturhistorie (RELKUL), studieretning Kulturhistorie (BA) 

0. Innleiing 

Hensikta med den periodiske programevalueringa er å gjere ei heilskapleg  vurdering av programmet på bakgrunn av den informasjon som kjem fram i perioden 2010 -2015 og å kome fram til tiltak som sikrar og styrkar programmet sin kvalitet. Prosedyren for periodisk programevaluering omfattar både eigenevaluering og ekstern evaluering. Underlagsmaterialet er sett saman av statestikkar, emnerapportar, tilsynsrapportar og studiekvalitetsrapportar, samt programsidene på nett. Programevalueringa lagrast i arkiv og elektronisk. 

1. Vurdering av studieretninga sine læringsmål 

Læringsmåla (Hva lærer du?) har nylig vorte revidert i samsvar til NOKUT sine krav både på bachelor og master. Det er blant anna fokusera på skilje nivå gjennom ordbruk og formuleringar. Både innhald og arbeidslivsrelevans bør kome klart fram av teksten under «Hvorfor velge denne studieretningen?» Studentane har behov for å ha greie på  om dei treff rett val ut frå interesser. Utformina av nettsider bør betrast gjennom bruk av bilete/illustrasjonar, heilskapen i studieretninga og mellom læringsmål, undervisning og arbeids- og samfunnsliv. Tanken er at dette vil kunne bidra i å klargjere ein faglig identitet for studentane. 
Fagmiljøet ordnar og supplerer dei aktualiserte læringsmåla i løpet av haustsemesteret 2016 for å synliggjere studieprogrammet sin aktuelle profil og emneportefølje. Læringsmåla i dei obligatoriske emna skal reflektere utvikling mot programmet sitt overordna læringsmål. Målet er også å synliggjere faget sin eigenart innanfor studieprogrammet Religionshistorie og kulturhistorie.   

Som del av arbeidet med evalueringa av studieretninga, er det viktig å få fram det som definerer kulturhistorie ved UiO, for eksempel den europeiske orienteringa, den nordiske kulturhistoria si fokus på folkloristikk og etnologisk materiale og den internasjonale historiografiske teoriutviklinga («the new cultural history» - kulturhistorie som ei «smie» for teoriar). Dei ny emna KULH2002 Museenes kulturhistorie, KULH2010 Kulturminnevernets historie og KULH2090 Fortidens fremtid: Kulturhistorisk prosjektarbeid  supplerer undersvisninga sin historiografiske del. Det siste har høg grad av arbeidslivsrelevans, noko fagmiljøet meiner bør styrkast meir systematisk, både på lokalt og nasjonalt nivå i undervisninga. 

Studentane etterlyser klare retningslinjer for kva som leggast vekt på i studiane og korleis dei ulike emna heng saman, til dømes mellom KULH1001 Europas kulturhistorie - En innføring og KULH2001 Europas kulturhistorie - Utvalgte forskningsperspektiver. Frå hausten 2016 undervisast begge emna i direkte samanheng, og pensumlitteraturen og den tematiske skildringa er oppdatert. 

Emna KULH1001 og KULH2001 set fokus på «the new cultural history» og tematiserer Europa sin kulturhistorie med vekt på aktuelle spørsmål om Europa sin identitet og historisk skaping. Emna KULH2071 Fortelling, tradisjon og kultur og KULH2081 Mareriell kultur i en globalisert verden set fokus på den nordiske kulturhistoria, der materiell kultur og forteljingskultur vart etablert som tilnærmingar for mikrostudiar innan norsk og europeisk kultur. Emna rattar seg inn mot vidare studium: Museologi og kulturarvstudier (MUSKUL, MA), Europeisk kultur (EKUL, MA) (Begge etablera i 2015 og difor ikkje ein del av denne evalueringa.) Blant valemna er KULH1030 Identiteter i endring – kulturhistoriske perspektiver og KULH1112 I tidsklemma – Tidens kulturhistorie i tekster, ting og teknologier mest retta inn mot EKUL. KULH2010 Kulturminnevernets historie og KULH2002 Museenes historie er retta inn mot MUSKUL. Dette skal gje mogelegheit for ei tidlig spesialisering tilsvarande studentanes interesser.  

2. Fokus i utvikling av studiekvaliteten 

Studiekvalitetsrapportane for 2013 -2015 viser eit behov for tiltak retta mot auka rekruttering og gjennomføring på Kulturhistorie (BA) (sjå pkt 3) Det inneber blant anna tydligare læringsmål og forventingar, samt ei tettare oppfølging av studentane med tilbakemeldingar undervegs i studiet. Det er ein del som står att i forbetring av studiekvaliteten som heilskap. (sjå pkt 4). Internasjonalisering har vore eit problem på studieretninga, og programmet RELKUL som heilskap, men der har prosjekt JUMPSTART (starta hausten 2015) ført til konkrete tiltak, som kontaktreiser, for å etablere relasjonar for utveksling. Det står att å sjå konkrete resultat av dette arbeidet.  

Oppbygging av studiet: EXFAC ligg i fyrste semester, det gjev meining . Eit KULH-emne i 5. semesteret føreslås, sidan  ikkje alle studentane reiser på utveksling.

Undervisningsformar: Sidan fleire emne har god erfaringar med gruppearbeid, skal interaktiv undervisning styrkast. I KULH1001 innførast og evaluerast en ny form for kvalifiseringsoppgåve hausten 2016: lage videoar i gruppearbeid. Munnlige innlegg er innført etter modell frå idéhistorie, med obligatoriske seminar med munnlige innlegg.  
3. Indikasjonar på god og sviktande kvalitet 
Likt dei fleste fag på IKOS, og HF for den del, er det eit nedslåande stort fråfall på bachelornivå. Statistikkane for Kulturhistorie (BA) bekreftar dette bilete: Tal på søkarar (1.prio) har sunke frå 2013 med 39 søkarar til 2015 med 28. (Legg merke til tala for 2010-2012 er felles for Religionshistorie og Kulturhistorie). Opptaksramma har gått frå 25 i 2013 til 30 i 2014, for så å gå attende til 25 plassar i 2015 . Tal på møtte studentar har gått ned frå 35 til 27 i same tidsrom, så vi kan seie at det er oppstått eit samsvar mellom opptaksramme og tal på studentar som har møtt til undervisninga. At det for kullet 2012 er registrert et fråfall på 27 av 38, gjev god grunn til tiltak for å auke gjennomføringsrata.

Karaktersnittet ligger på C, opp mot B. Det verkar som om eit større fråfall frå emne heng mest saman med meir krevjande kvalifiseringsoppgåver og krav om oppmøte. Som resultat vart karaktersnittet i desse emna betre. Det er viktig å finne ein god balanse her. Som ein framtidsretta politikk skal særlig de obligatoriske emna krevje samarbeid og oppmøte. 
Den faglige ressurssituasjonen på kulturhistorie er god. Ein annan sak er om den er utnytta godt nok. Den bør sjåast i samanheng med heilskapen i studietilbodet og relasjonen mellom undervisning og forsking i faget. 
4. Oppfølging og tiltak for betring i studiekvaliteten: visjonar og gjennomføring 

Våren 2016 vart nye fellesareal i 4. etg. PA Munchs Hus opna (inkl. sofahjørne, arbeidsplassar og kulturhistorisk bibliotek). Her kan mentorgrupper og arbeidsgrupper møtast, og studentane kome i kontakt med andre programstudentar og forelesarar.

I 2016 vart diverse tiltak satt i gang som skal auke kullkjensle og faglig identitet blant studentane, skape eit interaktivt og studentfokusera læringsmiljø og gjere kulturhistorie meir synleg som studieprogram:  

· Forbetring av digital synleggjering, særlig via Norsk Folkeminnesamling: Fagmiljøet jobbar med å auke brukarverdien av NFS-nettsidene, t.d. med karteringer av norske hekseprosessar, betre brukarrettleiingar for minneoppgåver osb. med mål om å gjere nettilbodet attraktiv for bruk i historieundervisning i vidaregåande skular (t.d. via nettlinkar for eksempel i  Gyldendal sitt undervisningsmateriale for lærarar).

· Synliggjering via studentarbeid: Med det nye formidlingsemne KULH2090 Fortidens fremtid: Kulturhistorisk prosjektarbeid  (frå haust 2016) finast det eit emne som er meint for å konsolidere innhaldet av dei obligatoriske emna med felles prosjektarbeid. Eksamensforma inneheld bl.a. ei rettleia nettpublikasjon (på NFS-sidene) av studentane sine forskingsresultat, samt ei posterutstilling.   

· Vera synlig på arrangement som f.eks. Forskningsdagane (sept. 2016).

· Mentorgrupper: Frå hausten 2016 får 1. semesterstudentane ein mentor frå fagmiljøet. Mentorgruppene (4-5 pers.) treffast 2 gonger i semesteret. 

· Interaktive læringsformar: Kvalifiseringsoppgåvene i forskjellige emne gjennomførast med gruppearbeid og gjennom interaktive læringsformar, t.d. med å lage korte videopresentasjonar i KULH1001. Ynskje med dette er også å etablere ein delingskultur.

· Studiedagar på Granavolden med alle studentane på programmet skal innføras i 2017. Alternativ: felles ekskursjonar.

· Rekruttering: Etablere populære emne, både obligatoriske og valfrie, retta mot  programstudentar. Nokre døme er emne som allereie vert undervist. (Døme på eksisterande emne: KULH1030 Identiteter i endring – kulturhistoriske perspektiv, KULH1112 I tidsklemma – Tidens kulturhistorie i tekster, ting og teknologier, KULH1050 Heksetro og trolldom i Europa: historiske og systematiske perspektiver på magihistorien, KULH1090: Ritualer og overganger  og KULH1111 Tupac, hiphop og kulturhistorie.
· Vidareføre Prosjekt JUMPSTART: Arbeid med å få utveksling som del av studiane – større faglig forankring i studiane og dei vitskaplige faglige nettverk. Korleis skape både meining og tryggheit i utanlandsopphaldet? Vi spør det eksterne panelet om Kvifor og korleis gjere utanlandsopphald interessant for kulturhistoriestudenten? 

· Arbeidslivsrelevans: KULH2090 Fortidens fremtid: Kulturhistorisk prosjektarbeid. Det rettast fokus på bruk av sosiale medium og prosjektarbeid, der studentane kan vise til arbeidslivsrelevans gjennom studiet. 
Universell utforming: Generelt er det slik at studentar med behov for tilrettelagt undervisning og eksamen som regel får det de trenger. Svaksynte har rett til å få lest inn pensum, men det er uklart kva rutinar som finnes. Saker løysast individuelt når det er aktuelt.

5. Samanfatta vurdering 

Kulturhistorie (BA) har slite med rekruttering og gjennomføring i dei seinare åra Noko skyldast kanskje ei manglande synliggjering  i programsamanheng og profilering vis a vis potensielle studentar. Andre årsakar kan vera ein mangel på intern samanheng i studietilbodet. Det er midlertidig i det siste året sett i gang eit omfattande revisjonsarbeid av emne og oppbygging/gjennomføring på studiet med tanke på å skape heilskap og samanheng i emne porteføljen. Både titlar på emne og innhaldet har fått ein tydeligare retning og relevans som samtidige og aktuelle kulturstudiar. Det står att å sjå om dei gode tiltaka fører til auka rekruttering og gjennomføring på studieretninga. Studietilbodet kan framleis spissas for å skape faglig identitet og eigeskap for studentar og venskaplege. Det gjerast mykje bra i utviklinga av læringsmiljøet som heilheit, ikkje minst gjennom å skape eit faglig-sosialt miljø rundt Norsk Folkeminnesamling. Det vil potensielt også føre til ein tettare samanheng mellom forsking og undervisning i faget.

Med hilsen

Siren Leirvåg (programleder)
Undervisningsleder

